## Møtebok for Trøgstad og Båstad menighetsråd

|  |  |
| --- | --- |
| **Møtedato:** | 09.06.20 |
| **Møtetid:** | 18:30 |
| **Møtested:** | Kirkestallen |

**Tilstede:** Liv Serina Dale, Even Enger, Turid Nyquist Jensen, Tormod Jensen, Solfrid Leinebø Seljås, Ellen Løchen Børresen, Terje Østby, Hanne Aksberg Krogh

**Saksliste**

**Åpning ved Hanne**

**-**Fotspor og inkludering

**Sak 21/20 Godkjenning av møtebok fra forrige møte og godkjenning av innkalling til dette møtet.**

***Vedtak:*** Møtebok fra forrige møte 12.05.20 ble godkjent. Innkalling og saksliste ble også godkjent.

**Sak 21B/20 Orienteringer.**

* **Bjørn Frogner orienterte om ­sitt arbeid på kirkegårdene:**
* Begravelser er det viktigste, 54-55 dødsfall i året. Mellom 10 og 20 kremasjoner i året.
* En del av jobben er å møte de som har mistet noen. Svarer på praktiske ting og andre ting. En viktig del av jobben.
* Sommerstid er det klipping og kantklipping. Søppel
* Retter gravsteiner/fjerner gravsteiner. Festeavgifta betales hvert 4. år. Fordelen er at man får mer plass.
* Litt vedlikehold av bygg og maskiner.
* Snørydding, strøing og vaktmester i barnehagen.
* Jobber også inne i kirkene som vikar når det er nødvendig.
* Ble diskutert litt rundt tre-bevaringen på kirkegårdene. «Buskene» er gamle og noen har lite hold i midten.
* Båstad kirke ble vasket utvendig i vinter.
* På spørsmål om dugnad hadde Frogner forslag om å vaske kirkene innvendig. Kanskje også en vårdugnad.
* Veldig mørkt på den nye parkeringsplassen og kirkegården i Båstad.
* Informasjonstavle fra Trøgstad kirke skal flyttes til Båstad kirke, så slipper man å bruke et tre.
* Kart over kirkegårdene bør oppdateres og henges opp.
* **Ellen orienterte om Gudstjeneste-Utvalget.**
* Vi er i gang igjen etter Koronaen, har vært veldig bra det som har vært gjort på nett, både lokalt og sentralt.
* Følger de smittevernsreglene som vi er pålagt.
* Alle er klar over hva som må gjøres.
* Utegudstjeneste på Eikaasen sist søndag var veldig trivelig.
* Framover jobbes det med gudstjeneste på «nye Trøgstad torv» den 21. juni. Det blir spennende og vi håper det blir rom til mer enn 50.
* I slutten av August blir det pilgrimsvandring fra Øiestad og opp til Trøgstad kirke.
* Høsten blir også litt spesiell. Endel må tas igjen, alt klarer vi antagelig ikke ta igjen.
* Konfirmasjonene kommer i oktober. Hvor mange, er avhengig av hva myndighetene tillater av antall samlede personer på ett arrangement.
* **Ellen orienterte om Fellesrådet:**
* Fellesrådet er i gang for hele Indre Østfold kommune. Har vært mye fokus på korona-aktiviteten. Indre Østfold har fått mye god tilbakemelding på hvordan de har løst gudstjeneste på nett.
* Hvor blir det av menighetsbladet? Planlagt to utgivelser, en i september og en i november.
* Forslag på navn til det nye menighetsbladet.
* Vedlikeholdsplaner for kirkene jobbes det veldig grundig med. Systematisk og fint opplegg. Utfordringen er å få nok penger.
* Båstad kirke, restaurering og maling av vinduer er planlagt. I tillegg også maling av gulv.
* Trøgstad kirke, en stor vedlikeholdsoppgave er planlagt. Automatisk ringeanlegg er også planlagt.
* Hva gjelder brannvern må endel avvik lukkes.
* For 2020 er det samme prisnivået som i 2019 vedrørende utleie. Menighetsrådet skal mene noe om hvem som skal ha gratis leie.
* Overføring av kapital til menighetsbarnehagen AS. Ellen orienterte
* Nettsiden til Indre Østfold kirke finner dere her: [kirken.no/indreostfold](https://kirken.no/indreostfold)
* Vil dere rett til protokollene er linken [her](https://kirken.no/nb-NO/fellesrad/indreostfold/blokk-artikler/sakerprotokoll/)
* **Sognepresten orienterte**
* Utfordrende tid denne Koronatiden.
* Spesielt ved begravelser. Mye ekstra og mye sjelesorg
* Folk tør å komme. Fått ut budskapet om at vi ivaretar sikkerheten, men fortsatt noen hjemmesittere.
* Staben i Trøgstad har jobbet godt med sine Facebooksider.
* Hjalmar er 10% ansatt for å ta seg av barne- og ungdomsarbeidet i kirkene våre. *En viktig 10%*. Jobbes med å få til noe i høst når han skal ha pappapermisjon.
* Natalia har fått keyboard. Testet på Trøgstadheimen på Torsdag i mye vind. Det funka bra.
* Jobbes med ny hjemmeside. Blir helt ny og samme design som kirken har sentralt.
* Imponert over GU og hva de får til.
* **Menighetsrådsleder orienterte**
* Vi trenger en link inn til fellesrådet slik at vi vet at ting vi vedtar blir tatt tak i, og vi vet hvem vi skal forholde oss til. Det jobbes veldig godt med dette på kirkevergekontoret, derfor avventer vi hva resultatet blir der før vi gjør noe mer fra vår side. Dette blir bra.
* Ikke åpne for raskt etter at ting nå begynner å rulle igjen.
* Vi starter rolig. Noen ting må antagelig kuttes ut. Vi begynner med gudstjenesten også sprer det seg ut derfra.
* Viktig at det blir en god høst for oss alle hvor ingen bruker opp batteriene.
* Kommet diverse brev til menighetene. Vi har lite penger og det har også de som skriver brev. Vi følger offerplanen. Se sak 26/20.
* Hvor gjør vi av menighetsbladene som kommer til Askim. Hvor bør de oppbevares for å være tilgjengelig for alle i menigheten? Se sak 26/20.
* Referat fra utvalg. GU har flotte referater. Holder godt i situasjonen.
* Kirkestallkomiteen har vi også fått brev fra. Se sak 22/20

**Sak 22/20 MR har mottatt referat fra Kirkestallkomitéen sin befaring på Kirkestallen.**

***Vedtak:*** MR sender referatet til kirkevergeadministrasjonen.

MR mener at Kirkestallkomitéen har gitt god vurdering av nødvendig vedlikehold.

Menighetsrådet anbefaler Kirkestallkomitéens forslag til praktisk gjennomføring av

nødvendig vedlikehold av Kirkestallen.

**Sak 23/20 Behandle søknad fra Nordisk katolsk kirke.**

Forslag om å spørre Inger Johanne Karlsrud om hun kan ha en omvisning i kirken, slik de også ønsket i søknaden

***Vedtak:***

1. Nordisk katolsk kirke får tillatelse til å bruke Trøgstad kirke til Gudstjeneste kl 11, søndag 2. august 2020
2. Nordisk katolsk kirke får bruke Trøgstad kirke mot dekning av våre reelle utgifter.

**Solfrid** sjekker med Inger Johanne og svarer på søknaden.

**Sak 24/20 Skal vi ha Åpen Kirke i Trøgstad og Båstad i løpet av sommeren?**

Drøfting av mulighetene for Åpen Kirke i sommer.

Flere i menighetsrådet var på «vakt» når den var åpen for noen år siden. Tidligere var det åpent fra 1100-1600, 7 til 14 dager i hver kirke. Var mye organisering for få besøkende, men noen ganger er det veldig passende å ha åpen kirke. Det ble skrevet protokoll.

Bør det være åpent litt seinere på kvelden? Holder det med 2 timer? Det kan kalles veikirke når man har åpent i minimum 5 timer per gang.

***Vedtak:*** Åpent én kveld i uka fra 1700-1900 i to kirker. Må være to «vakter» per kirke per gang. **Ellen** lager et skjema der de som ønsker kan melde seg frivillig til å passe kirkene. **Turid** tar med litt info om Åpen kirke og mulighetene for påmelding i gudstjenesten på søndag. Torsdag i Trøgstad og tirsdag i Båstad. Må være brosjyrer tilgjengelig. Protokoll må ligge framme. **Liv Serina** spør Gunnlaug om rutiner og «flytteeske» og hvordan dette ble gjort tidligere. Det må tenkes sikkerhet. **Ellen og Liv Serina** tar felles ansvar for å dra dette videre.

**Sak 25/20 Møteplan for høsten**

Forslag om å ha møter på onsdager i stedet for tirsdager. Klokkeslettet funger bra. 18:30-21:00

**Vedtak:**

Forslag til datoer: Åpning av sesongen med hyggelig samvær: 18. august.

Møter utover høsten: 9. september, 14. oktober, 11. november. Klokkeslett på alle møtene: 18.30. Arbeidsutvalget: 26. august, 30. september, 28. oktober. Klokkeslett etter nærmere avtale.

**Sak 26/20 Eventuelt**

**50 års konfirmanter** Anne Mari Roos er 50 års konfirmant og de har planer for et jubileum. Hun ønsker å ta seg av hele organiseringa for Båstad-gjengen. Hun har forslag om å ha Båstingene for seg og Trøgstingene og Østbygdingene sammen. Dette pga Korona. Menighetsrådet har tidligere stått for alt.

Vi har allerede avlyst det på våre hjemmesider. Dette kan lett endres.

Dersom Roos vil ta seg av organiseringen er det veldig bra, men Skjønhaug/Østbygda må også få anledningen.

**Vedtak:** Vi tar imot tilbudet fra Roos og tar kontakt med noen fra Skjønhaug/Østbygda. Så må det avgjøres om det blir delt eller felles arrangement, avhengig av påmeldte og koronasituasjonen.

**Prosesjonskorset,** Jan Olav Tveten har laget et trekors som minner om det som er på altertavla. Det er ikke helt ferdig og det er menighetsrådet som bør ta den siste avgjørelsen på hvordan det bør se ut.

**Vedtak:** korset vises fram ved neste MR møte den 9. september slik at vi kan ta en avgjørelse. **Solfrid** sjekker om vi kan bruke et slikt kors uten at andre mener noe om det?

**Offer på 14. juni.** Tradisjonelt har vi ikke hatt offer på Åpen Gård. Åpen Gård er nå avlyst grunnet Korona, derfor må vi finne noen å gi offer til på gudstjenesten den 14 juni.

**Vedtak:** Vi gir offeret til KABB

**Lys på kirkegården i Båstad** Vi ønsker belysning på kirkegården og parkeringsplassen i Båstad.

**Fremvisning av menighetsbladene som nå kommer til kontoret i Askim**

**Vedtak:** Vi vurderer et egnet sted hvor bladene kan vises og diskuterer våre forslag på neste møte.

Møtet hevet klokka: 21:40

Liv Serina Dale Even Enger

Leder i rådet sekretær i rådet